
Обавештење за испитаника

Обавештење за испитаника мора бити у писаној форми и мора да садржи следеће информације:
1. Врста и количина узорака који се узимају од испитаника.
2. Постојање могућих ризика по испитаника, везано за узимање узорака и/или учествовање у научно-истраживачким студијама.
3. Намена и начин коришћења узорака у оквиру научно-истраживачких студија, очекивана корист од добијених резултата планираних истраживања, као и могућност да испитаник буде обавештен о резултатима истраживања.
4. Да се студија организује искључиво у научно-истраживачке сврхе и није могуће на основу ње постављати дијагнозу или уводити било коју врсту нове терапије испитаницима.
5. Да је учествовање у истраживању добровољно, односно свако од испитаника се може слободно и без икаквих последица повући у било које време, без навођења разлога. Довољно је да о томе обавести руководиоца истраживања. 
6. Да је давање узорка за научно-истраживачки рад добровољно и ни у ком облику не повлачи материјалну надокнаду од стране самог испитаника и факултета.
7. Да је давање личних и анамнестичких података испитаника добровољно и да испитаници, односно родитељи или старатељи, имају право да не дају одређене податке уколико сматрају да их то може угрозити на било који начин.
[bookmark: _GoBack]8. Да ће током истраживања бити предузете све мере сигурности и заштите права и личних података испитаника који учествују у истраживању, а прикупљени подаци и добијени резултати ће се користити искључиво у научнo-истраживачке сврхе. Увид у документацију могу имати само чланови истраживачког тима.

